**Аймақты цифрландыру бойынша 2024 жылда**

**атқарылған жұмыстар**

Аймақты цифрландыру «Ақылды» қалалардың эталондық стандарты аясында жүзеге асырылады *(Қазақстан Республикасы Цифрлық даму инновациялар және аэроғарыш өнеркәсібі министрінің 2024 жылғы 30 сәуіріндегі №258/НҚ бұйрығы).*

**Қауіпсіздік саласында:**

 Бүгінде Қызылорда қаласында 18630 бейнебақылау камералары жұмыс жасауда. Оның 7148-і Жедел басқару орталығына қосылған. 20 дана «Аркан» жылдамдық өлшеуіш құралдары қаладағы жол-қозғалыс оқиғаларының алдын алуға жұмыс жасауда.

Сонымен қатар, 2024 жылы Қызылорда қаласына пилоттық режимде 100 данабейнебақылау камералары және 10 дана «Стационарлық жылдамдық өлшегіш» қондырғылары орнатылып, іске қосылды.

 Қазіргі таңда облыс орталығындағы азаматтар көп шоғырланатын орындарда “SOS” дабыл батырмасының 15 құрылғысы орнатылды.

 ҚР Әкімшілік құқық бұзушылық туралы кодекске сәйкес 2024 жылдың қорытындысы бойынша *(01.01-31.12.2024ж.)* Қызылорда қаласында барлығы 49119 әкімшілік құқық бұзушылықтар анықталып, оның ішінде жол ережесін бұзғандар – 40548. Қызметкерлер бейнекамераның көмегімен 138 қылмыстың ашылуына ықпалын тигізді.

 Алдағы уақытта 1400 дана бейнебақылау камераларын, 19 дана интеллектуалды қиылыс, 58 дана жылдамдық өлшегіштер орнату және облыстық жедел басқару орталығын қайта жаңғырту жоспарланып отыр.

Полиция департаментінің 7 аудандық полиция бөліністерінің кезекші бөлімдеріне келіп түсетін ақпараттарды қабылдау мен тіркеуді автоматтандыру үшін «Кіші-ЖБО» қайта жаңғыртылды. 539 дана бейнебақылау камералары, 49 дана стационарлы жылдамдық өлшегіш құрылғылары қолданысқа енгізілді.

Сонымен қатар, жоба аясында «ЖБО 2.0» бағдарламасы қала және аудандық полиция бөлімшелерінде орнатылды.

 Мектепке дейінгі және орта білім беру ұйымдарында балалардың қауіпсіздігін қамтамасыз ету және кәмелетке толмағандар арасында құқық бұзушылықтың алдын-алу мақсатында **«Қауіпсіз мектеп»** жобасы жүзеге асырылды. Қала бойынша 44 білім беру ұйымдары:

* 100% *(44)* бейнебақылау камераларымен қамтылған;
* 100% *(44)* дабыл батырмалары орнатылған;
* 100% *(44*) Полиция департаментінің Жедел басқару орталығына қосылған.

 **Әлеуметтік салада:**

 Қазіргі таңда, барлық медициналық ұйымдар компьютермен және «Даму-мед» кешенді медициналық ақпараттық жүйесімен 100%-ға қамтылған.

 Бүгін де, Қызылорда облысының медициналық ұйымдарына бекітілген тұрғындарына 93,6% электронды денсаулық паспорты толтырылған. Қазіргі күні дәрігерге тіркеу, дәрігердің тағайындауы электронды түрде «Даму-мед» жүйесі арқылы 47%-ға жүзеге асырылған.

 Облыстың 15 медициналық ұйымында оның ішінде: 8 аудандық, бір қалалық және 6 облыстық медициналық ұйымда телемедицина құралдарының кешендері орнатылған.

 Зерттеу нәтижелерін жоғалту жағдайларының алдын алу, сондай-ақ қайталама зерттеулер жүргізуді болдырмау және медициналық құжаттарды ұзақ және тұрақты сақтау мақсатында «DICOM бейнелерін жіберу және мұрағаттау үшін PACS жүйесін енгізу» жобасы іске асырылды. PACS жүйесі енгізілуге тиісті 25 медициналық ұйымның барлығында, оның ішінде Қызылорда қаласы бойынша 18 медициналық ұйымның барлығына енгізілген.

 **Көлік және логистика саласында:**

«Қызылорда қаласының қоғамдық көліктеріне электронды билет жүйесін орнату» жобасы «AlemPay» ЖШС-нің жеке инвестициясы арқылы мемлекеттік-жекеменшік әріптестік аясында жүзеге асырылды.

Жалпы 340 қалаішілік қоғамдық көліктің 323-і электронды билет жүйесінің стационарлық валидаторлары мен терминалдары орнатылған **(95%).** Қызылорда қаласы бойынша 25 қалаішілік және 8 қала маңы маршруттары ұйымдастырылған. Бүгінде, дифференциалды тариф жүйесі енгізіліп онлайн төлемдерді ынталандыру шаралары жүргізілді. Яғни, қолма-қол төлем 130 теңге болса, ал онлайн төлем 85 теңгені құрайды. Қазіргі уақытта «AlemPay» жүйесіне қоғамдық көліктің 32 бағыты қосылған (100%).

2024 жылдың қорытындысы бойынша *(01.01-31.12.2024ж.)* валидатор орнатылған автобустарда сатылған билеттің жалпы санының **97,85 %** қолма-қол ақшасыз төлемдер үлесінде. *(Яғни, валидаторлар орнатылған автобустар төлемінің 29 471 423 данасынан 28 837 681 данасы көлік карталары, мобильді қосымшалар арқылы төленген).*

Сонымен қоса, «Қызылорда» автобус паркі» ЖШС құрамындағы барлық қоғамдыө көліктің жүру бағытын бақылауға арналған «SYSTEM.BUSPARK» - GPS/ГЛОНАСС мониторинг жүйесі бар. Жүйеге 340 қалаішілік қоғамдық көліктің 323-і қосылған **(95 %).** Оның көмегімен көліктің спутниктік мониторингі бойынша кез келген жобаларды жүзеге асыруға болады. Спутниктік мониторинг жүйесінің негізгі функционалын және қоғамдық көлікті бақылауға арналған арнайы құралдарды біріктіреді: аялдамалар құру, маршруттарды оңтайландыру, аялдамаларды цифрландыру, көлік құралдарын рейстер бойынша бөлу, кесте бойынша қалалық, қала маңындағы және қалааралық жолаушылар тасымалын бақылау, егжей-тегжейлі есеп беру, қол жеткізу құқықтарының икемді жүйесі, автобус ішіндегі аялдамаларды хабардар ету.

Диспетчерлеу жүйесі «SYSTEM.BUSPARK» Nimbus, 2Gis және Яндекс үшінші тарап жүйелерімен біріктірілген.

**Тұрғын-үй коммуналдық шаруашылық саласында:**

 Қызылорда облысының табиғи монополия субъектілері *(ШЖҚ «Қызылорда су жүйесі» МКК, «Қызылорда тазалығы» ЖШС, «Энергосервис» ЕЖШС, «Кызылорда электр тарату тораптары компаниясы» АҚ, «Қызылордажылуэлектрорталығы» МКК)* арқылы көрсетілетін қызметтерін цифрландыру мақсатында **«I-Orda»** порталы құрылып, **жеке және заңды тұлғаларға** табиғи монополия субъектілерінің **85** қызмет түрі автоматтандырылып, **2023 жылдың 20 қазанында іске қосылып, 1850 өтінім *(2023 жылдың соңына дейін 328 өтінім, 2024 жылдың қорытындысы бойынша 1522 өтінім)* тіркелді.** Порталhttps://iorda.kzсайтында қолжетімді.

 **Инновациялық экожүйе саласында:**

2023 жылдың 17 сәуірінен бастап Astana Hub халықаралық технопаркі, Қызылорда облысы әкімі аппаратының «Ақпараттық технологиялар орталығы» КММ-сі және Қорқыт Ата атындағы Қызылорда университеті үшжақты меморандумға қол қойып, **«Kyzylorda Hub»** бизнес-инкубаторы Astana Hub халықаралық технопаркінің тәжірибесін Қызылорда облысына тарату мақсатында өңірлік хаб есебінде ашылды.

 Инновациялық IT жобаларды дамыту мақсатында жыл сайын **Pecha Kucha Kyzylorda, Smart city Kyzylorda «Hackathon»**, **Innofest Qyzylorda** инновациялық жобалар фестивалі өтеді.

 2024 жылдың қорытындысы бойынша *(01.01-31.12.2024ж.)* өңірлік хабтың ұйымдастыруымен 112 іс-шара өткізілді. Жалпы қатысушылар саны 4383 адам.

 Үлкен ауқымда Kyzylorda Hub Idea Battle және EdTech Hackathon Kyzylorda байқаулары өткізілді. 2024 жылы әйел адамдарға арналған Tech girls және She-commercе бағдарламасы бойынша 21 адам білім алды. Сонымен қатар мүгедектігі бар азаматтар арасында цифрлық сауаттылықты арттыру мақсатында Digital Skills boost бағдарламасы жүргізілді. Аталмыш бағдарламада 20 азамат цифрлы сауаттылық дағдыларын арттырды. Сондай-ақ, келесі бағыттардағы іс-шаралар ұйымдастырылды:

* *Pizza pitch Kyzylorda - стартап жобалардың питчингі, 35 қатысушы;*
* *Skills Up жастар арасындағы цифрлы дағдыларды арттыру бағдарламасы, 92 қатысушы;*
* *Kyzylorda Idea Batlle облыстық стартап жобалар байқауы, 43 қатысушы, жүлде қоры 500 000 теңге;*
* *Startup Academy бағдарламасының семинарлары: 10 семинар, 82 қатысушы;*
* *EdTech Hackathon Kyzylorda облыстық білім саласындағы ІТ жобалар хакатоны, 130 қатысушы, жүлде қоры 500 000 теңге;*
* *Girls in ICT кеші - 30 қатысушы;*
* *Level Up ойын жасау бағдарламасы - 12 қатысушы;*
* *AI-Urpaq бағдарламасы - 92 қатысушы;*
* *AI-Skillboost курсы - 40 қатысушы;*
* *GameDev workshop және GameLab KBTU Speaker talks - 28 қатысушы;*
* *NoCode Bootcamp - 12 қатысушы;*
* *Techno Women Kyzylorda форумы - 250 қатысушы;*
* *Drone Bootcamp бағдарламасы - 34 қатысушы.*

Қазіргі уақытта Қызылорда қаласының IT-паркінде 9 резидент тіркелген: «Grand master» бағдарламалау мектебі, «SMARTGENERATION», «Kazrobotics», «RedOrda», «SAFE CYBERSPACE», «FLYORDA», «MetaSchool», «Vertex», «Kyzylorda Business Hub».

«Астана Хаб» халықаралық IT-стартаптар технопаркі ұйымдастырған «Tech Orda» бағдарламасына «VERTEX SCHOOL» бағдарламалау мектебі қатысты. Бағдарлама аясында 2024 жылы 16 адам оқытылды.

Kyzylorda Hub ішінде GameDev Center орталығы қызметін бастады. Орталықта 26 білім алушы тегін түрде ойын жасау курстарын меңгеруде. Үздік бітірген түлектер бейнеойындарының продакшн қолдауын алады.

Сондай-ақ, 2023 жылы Қорқыт Ата атындағы Қызылорда университетінің базасында **Спорттық бағдарламалау Федерациясының** өкілділігі ашылды. 2024 жылы Үздiк IT Ұстаз, Өңірлік чемпионат, Өңірлік экожүйенің студенттерімен жергілікті IT компаниялардың өкілдерімен кездесу, Облыстық жасөспірімдер олимпиадасы атты іс-шаралар өткізілді.

**Қаланы басқару саласында:**

 **«Өңірлік геоақпараттық жүйе»**

2020 жылы Қызылорда облысында **«Өңірлік геоақпараттық жүйе»** *(ӨГАЖ)* жобасын енгізу жұмыстары басталды. Бекітілген талаптарға сәйкес геопортал ашық және жабық контурларға ие. Барлық жеке және заңды тұлғалар үшін ашық контур қолжетімді.

 Қазіргі уақытта жүйеде ([https://orda.geoportal.kz](https://orda.geoportal.kz/)) мемлекеттік қызметтердің 9 түрі қолжетімді:

* *Бос жер учаскесін қосу;*
* *Жылжымайтын мүліктің бірыңғай мемлекеттік кадастрында(ЖМБМК) жер учаскесін жариялау;*
* *Жер учаскесін сату бойынша сауда-саттықты (аукциондарды) немесе жер учаскелерін электрондық түрде жалға алу құқығын ұйымдастыру және өткізу арқылы жер учаскесін мемлекеттік меншіктен беру;*
* *Ауыл шаруашылығы мақсатындағы бос жер учаскелерінің болуына сұрау салу;*
* *Сәулет-жоспарлау тапсырмасын беру;*
* *Сауда-саттықты (конкурстарды, аукциондарды) өткізуді талап етпейтін, мемлекет меншігіндегі жер учаскелеріне құқықтарды сатып алу;*
* *Жер учаскесінің нысаналы мақсатын өзгерту туралы шешім қабылдау;*
* *Жер учаскесін жеке меншікке біржолғы немесе бөліп-бөліп сату;*
* *Республикалық маңызы бар қала, астана, облыстық және аудандық маңызы бар қалалар шегінде жер учаскесіне құқық беру.*

Қазіргі уақытта «Ақылды» қалалардың эталондық стандарты аясында Өңірлік геоақпараттық жүйе базасында **автожолдардың сапасын бақылау** сервисі әзірленіп, қалалық тұрғын үй-коммуналдық шаруашылығы, жолаушылар көлігі және автомобиль жолдары бөліміне ақпараттың толымдылығын қамтамасыз ету үшін қолжетімділік берілді.

 **«109 – Біріңғай байланыс орталығы»**

2020 жылдан бастап Қызылорда қаласында «109» бірыңғай нөмірі арқылы барлық коммуналдық мәселелер бойынша облыс тұрғындары мен қонақтарының өтініштерін қабылдайтын «109 – Бірыңғай байланыс орталығы» *(бұдан әрі - «109 – қызметі»)* жұмыс істейді.

2024 жылы *(01.01-31.12.2024ж.)* барлығы **167237** өтінім келіп түскен. Оның ішінде: оқыс оқиға – 36266, кеңес беру - 31794, шағым – 4892, ұсыныс – 73, алғыс - 244, ақпаратқа сұрау салу – 93968

Барлығы 167237 өтінім:

\* телефон арқылы **–** (167226/99,9%);

\*әлеуметтік желілер арқылы – (11/0,1%).

Байланыс орталығының жұмысына барлығы 28 адам *(4 ауысым)* тартылған.

109 - қызметі 24/7 режимінде жұмыс істейді.

2024 жылы өтініштерді қабылдау мен тіркеудің тәуліктік орташа статистикалық саны – 458 өтінімді құрады.

Сонымен қатар, орталық тұрғындардың өтінім жібере алатын немесе жағдайды егжей-тегжейлі сипаттай алатын құралдар *(Call - орталық: 109, «komek – 109» мобильді қосымшасы, WhatsApp: +7 (771) 700 01 09, Telegram-бот: @kyzylorda109\_user\_bot, Instagram: qyzylorda\_109, Facebook)* ауқымы кеңейтілген.

**«112 – Бірыңғай кезекшілік-диспетчерлік қызметі».**

Қызылорда облысы әкімі аппаратының «Жедел әрекет ету орталығы» коммуналдық мемлекеттік мекемесінде «112 - Бірыңғай кезекшілік - диспетчерлік қызметі» *(бұдан әрі – «112 – БКДҚ»)* 2021 жылдың қаңтар айынан бастап қызмет көрсетуде. «112 – БКДҚ» қызметі Қызылорда қаласы 101, 112 және 102 желісі бойынша шұғыл келіп түскен хабарламаларды қабылдап, тіркеп автоматтандырылған ақпараттық жүйесінде өңдеп, шұғыл қызметтерге жолданады және сапалы, уақытылы орындалуын қадағалайды.

2024 жылы *(01.01-31.12.2024ж.ж)* «112-Бірыңғай кезекшілік - диспетчерлік қызметіне» жалпы саны **123 838** хабарлама келіп түскен және өз бағыты бойынша шұғыл қызметтерге бағытталған. Оның ішінде: өрт сөндіру бойынша (101) – 973, құқық қорғау сипаты бойынша (102) – 112 154, жедел жәрдем қызметі бойынша - 5075, төтенше жағдайлар желісі бойынша (112) – 1247 хабарлама тіркелді.

Барлық қабылданған хабарламалар шұғыл әрекет ету қызметтеріне жолданып, уақытылы орындалған.

**«Smart Qyzylorda» мобильді қосымшасы**

Қала тұрғындары мен қонақтарының онлайн сервистер мен қызметтерді алу ыңғайлылығы үшін 2019 жылы бірыңғай интеграцияланған «Smart Qyzylorda» мобильді қосымшасы іске қосылды. Мобильді қосымша Google Play және App Store платформаларында жұмыс істейді, облыс тұрғындары мен қонақтары үшін **86-сервис** қолжетімді:

* ***Қалалық қызметтер:*** *жергілікті инспекторды іздеу, салық берешегін тексеру, атаулы әлеуметтік көмек калькуляторы, жер кезегінің нөмірі, тұрғын үйге кезек нөмірі, пікірлер/шағымдар, көлік салығын есептеу, iKomek109 - ға өтініш беру;*
* ***Әкімге сұрақ қою;***
* ***Республикалық референдум;***
* ***Денсаулық сақтау:*** *медициналық ұйымдар, дәрігер қабылдауына жазылу, мед.сақтандыру, менің емханам, дәрігерлерді бағалау, дәрігерді үйге шақыру, дәрі-дәрмек іздеу, QR арқылы аурухана парағын тексеру;*
* ***Білім:*** *мектептер, университеттер мен колледждер, секциялар мен үйірмелер кестесі, балабақшалар, ата-ана бақылауы;*
* ***Көлік:*** *теміржол вокзалының кестесі, теміржол билеттерін сатып алу, қалалық автобустар, аялдама таблосы, әуежай кестесі, әуе билетін сатып алу, такси тұрақтары, көліктің техникалық байқауы;*
* ***Коммерциялық қызметтер:*** *қазпошта трекингін тексеру, жұмыс іздеу;*
* ***Белсенді тұрғын:*** *сауалнамалар, дауыс беру;*
* ***Жаңалықтар:*** *іс-шаралар, намаз уақыты, пайдалы сілтемелер;*
* ***Туризм:*** *Қонақ үйлерді, жатақханаларды немесе пәтерлерді жалға беру, кесенелер мен ескерткіштерді, мұнара мен қалашық, мұражайлар мен театрлар, ғимараттар, діни мекемелер, іс-шаралар, «Kinoplexx» кинотеатрының кестесі және билеттерін сатып алу, кафелер мен мейрамханалар, қонақ үйлер, тағамға тапсырыс беру, сауда орталықтары, демалыс және ойын-сауық, «Жібек Жолы» кинотеатрының кестесі және билеттерін сатып алу, караоке-барлар, демалыс орындары мен саябақтар;*
* ***Тұрғын үй-коммуналдық шаруашылық:*** *ҚТҚ өңдеу, табу бюросы;*
* ***Менің төлемдерім:*** *Қазақтелеком (дербес шот), айыппұлдарды төлеу, коммуналдық қызметтерді төлеу, Қазақтелеком (телефон нөмірі), салықты төлеу, бірыңғай жиынтық төлем;*
* ***Қауіпсіздік:*** *ТЖ-да төсек-орын, қауіпті аймақтар, Жаңақорғанай ауданы, Жалағаш кенті,өрт қауіпсіздігі, эвакуациялау пункттері, тыйым салынған аймақтар, ойын-сауық мекемелерін ұсынатын мекемелер;*
* ***Картадағы камералар;***
* ***Жедел көмек:*** *жедел жәрдем орындары, дабыл батырмалары, ауруды анықтау және алғашқы көмек көрсету бойынша жадынамалар;*
* ***«Cyber City хикаялары»*** *комикс кітабы бастауыш сынып оқушыларына, информатика пəнін оқытуда қосымша оқу кұралы ретінде ұсынылады.*
* ***Облыс бойынша жыл сайын өткізілетін ауқымды шаралар*** *(«Inno.Fest Qyzylorda», «Smart City Hackaton», «Pecha Kucha Kyzylorda») туралы барлық ақпаратты мобильді қосымшадан көре аласыздар.*